กรณีตามมาตรา 18 วรรคสอง เมื่อศาลเห็นว่าคู่ความที่ยื่นต่อศาลอ่านไม่ออก อ่านไม่เข้าใจ เขียนฟุ่มเฟือยเกินไปหรือไม่มีรายการ ไม่มีลายมือชื่อ ไม่แนบเอกสารต่างๆ ตามที่กฎหมายต้องการ หรือมิได้ชำระค่าธรรมไม่ถูกต้อง ศาลจะสั่งให้ทำอย่างไร
A. ลงลายมือชื่อในคำคู่ความตามความหมายของ ป.วิ.พ. มาตรา 67 (5)

B. คืนคำคู่ความไปทำมาใหม่ แก้ไขเพิ่มเติมหรือชำระค่าธรรมเนียมให้ถูกต้องภายในเวลาที่กำหนด

C. วินิจฉัยเนื้อหาแห่งคดีหรือประเด็นแห่งคดี

D. ชำระเงินค่าธรรมเนียมให้ครบถ้วน
คำตอบคือ B.  เพราะกรณีตามมาตรา 18 วรรคสอง เมื่อศาลเห็นว่าคู่ความที่ยื่นต่อศาลอ่านไม่ออก อ่านไม่เข้าใจ เขียนฟุ่มเฟือยเกินไปหรือไม่มีรายการ ไม่มีลายมือชื่อ ไม่แนบเอกสารต่างๆ ตามที่กฎหมายต้องการ หรือมิได้ชำระค่าธรรมไม่ถูกต้อง ศาลจะสั่งคืนคำคู่ความไปทำมาใหม่ แก้ไขเพิ่มเติมหรือชำระค่าธรรมเนียมให้ถูกต้องภายในเวลาที่กำหนดเสียก่อน หากคู่ความไม่ปฏิบัติตาม ศาลจึงจะสั่งไม่รับคำคู่ความได้ 

ศาลจะสั่งไม่รับหรือคืนคำคู่ความโดยไม่กำหนดเวลาให้คู่ความแก้ไขหรือปฏิบัติให้ถูกต้องเสียก่อน เป็นการผิดขั้นตอน ศาลจึงสั่งไม่รับฟ้องหรือไม่รับคำร้องทันทีไม่ได้ (คร.1500/46) แต่ถ้าเป็นเรื่องเงินค่าธรรมเนียมที่ผู้อุทธรณ์จะต้องใช้แก่คู่ความอีกฝ่ายหนึ่งและต้องนำมาวางศาลพร้อมกับอุทธรณ์ตามมาตรา 229 หากผู้อุทธรณ์ไม่นำมาวาง ศาลสั่งไม่รับอุทธรณ์ได้เลย กรณีไม่ใช่เรื่องของการมิได้ชำระหรือค่าธรรมเนียมศาลให้ถูกต้องครบถ้วนตามมาตรา 18 ศาลไม่จำต้องกำหนดเวลาตามมาตรา 18 ให้ชำระก่อนที่จะสั่งไม่รับคำคู่ความ (D968/52)

คำคู่ความไม่มีลายมือชื่อ คำคู่ความไม่มีลายมือชื่อของผู้ยื่น ศาลอาจสั่งให้ทำมาใหม่หรือสั่งให้แก้ไขข้อมูลบกพร่องดังกล่าวได้ตามมาตรา 18 วรรคสอง ถ้าปรากฏภายหลังศาลรับฟ้องแล้ว ศาลต้องสั่งให้แก้ไขข้อบกพร่องดังกล่าว จะถือเป็นเหตุให้งดสืบพยานโจทก์จำเลยแล้วพิพากษายกฟ้องเสียทีเดียวไม่ได้ D5556/43 ถ้าล่วงเลยมาปรากฏในชั้นอุทธรณ์หรือฎีกา ศาลอุทธรณ์หรือศาลฎีกาก็ต้องยกคำพิพากษาศาลชั้นต้น ให้ศาลชั้นต้นดำเนินการสั่งให้แก้ไขข้อบกพร่องแล้วพิพากษาใหม่
ประมวลกฎหมายแพ่งและพาณิชย์,ประมวลกฎหมายวิธีพิจารณาความแพ่งฯ(วิแพ่ง),วิชาว่าความและทนายความ คำฟ้อง คำให้การและคำร้องขอ มรรยาททนายความ,กฎหมายลักษณะพยาน (ทั้งวิแพ่งและวิอาญา)